அதேபோல், வருவாய் ஈட்டும்வகையில் சில விஷயங்களை இந்த அரசு கையில் எடுக்கும் திட்டத்தில் உள்ளது. குறிப்பாக மதுவினால் தமிழக அரசுக்குக் கணிசமாக வருமானம் வந்தாலும் மதுவுக்கு எதிரான போக்கு தமிழகத்தில் அதிகரித்து வருகிறது. எனவே, தமிழக அரசு நடத்தும் மதுபானங்களை தனியார் வசம் ஒப்படைக்கும் திட்டமும் உள்ளது. அதேபோல், பல ஆண்டுகளுக்கு முன்பு தமிழக கஜானாவை நிரப்பியதில் முக்கிய பங்கு லாட்டரிக்கு இருந்தது. அதேபோல், லாட்டரியை தமிழகத்தில் அமல்படுத்துவது குறித்தும் ஆலோசனை நடைபெற்று வருகிறது. லாட்டரிக்கு அனுமதி அளித்தால் அதை முறைப்படுத்தி முழுமையாக அரசு கட்டுபாட்டில் எவ்வாறு செயல்படுத்தலாம், தனி நபர்களின் ஏகபோகத்தை லாட்டரி தொழிலில் அனுமதிக்காமல் செய்யமுடியுமா என்றெல்லாம் ஆலோசனையும் நடைபெற்று வருகிறது. இந்த இரண்டு விஷயங்களை நிதிநிலை அறிக்கையில் அறிவிக்கும் எண்ணம் நிதி அமைச்சகத்திடம் உள்ளது.